Ante Pažanin
Ante Pažanin (1930-2015), hrvatski filozof. Ante Pažanin rođen je u naselju Vinišće kod Trogira. Studirao je filozofiju i germanistiku u Zagrebu, Göttingenu, Münsteru i Kölnu. U Kölnu je odbranio doktorsku disertaciju pod nazivom: Das Problem der Philosophie als strenger Wissenschaft in der Phänomenologie Edmund Husserls (1962). Radio je od 1958. do 1963. na Filozofskom fakultetu u Sarajevu. Kasnije prelazi na Fakultet političkih nauka u Zagrebu. Bio je dekan Fakulteta političkih nauka u Zagrebu. Bio je profesor na Hrvatskim studijima Univerziteta u Zagrebu. Odlazi u penziju 2000. Izabran je za professora emeritusa Univerziteta u Zagrebu 2001. Njegov naučni interes je savremena filozofija i fenomenologija, posebno odnos politike i filozofije. Dobitnik je Nagrade grada Zagreba za filozofiju (1968). U znak priznanja za zasluge u naučno-kulturnoj saradnji između Njemačke i Hrvatske 1997. dobio je „Humboldt-Medaille“. Odlikovan je Redom Danice hrvatske s likom Ruđera Boškovića. Dobio je državnu nagradu za životno djelo u području društvenih nauka 2005.